CELEX: 32022R0037
Language: lt
Date: 2022-01-12 00:00:00
Title: Komisijos įgyvendinimo reglamentas (ES) 2022/37 2022 m. sausio 12 d. kuriuo dėl tam tikrų rūšių ir kategorijų naminių ir nelaisvėje laikomų paukščių ir jų genetinės medžiagos produktų siuntų įvežimo į Sąjungą ir vežimo į kitą valstybę narę veterinarijos sertifikatų pavyzdžių ir veterinarijos arba oficialių sertifikatų pavyzdžių iš dalies keičiamas Įgyvendinimo reglamentas (ES) 2021/403 (Tekstas svarbus EEE)

2022 1 13   
               
               
                  LT
               
               
                  Europos Sąjungos oficialusis leidinys
               
               
                  L 8/92
               
            
         KOMISIJOS ĮGYVENDINIMO REGLAMENTAS (ES) 2022/37
         2022 m. sausio 12 d.
         kuriuo dėl tam tikrų rūšių ir kategorijų naminių ir nelaisvėje laikomų paukščių ir jų genetinės medžiagos produktų siuntų įvežimo į Sąjungą ir vežimo į kitą valstybę narę veterinarijos sertifikatų pavyzdžių ir veterinarijos arba oficialių sertifikatų pavyzdžių iš dalies keičiamas Įgyvendinimo reglamentas (ES) 2021/403
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai (Gyvūnų sveikatos teisės aktą) (1), ypač į jo 146 straipsnio 2 dalį, 156 straipsnio 2 dalies pirmos pastraipos a punktą, 162 straipsnio 5 dalį, 238 straipsnio 3 dalį ir 239 straipsnio 3 dalį,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentą) (2), ypač į jo 90 straipsnio pirmos pastraipos a punktą ir 126 straipsnio 3 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2021/403 (3) nustatyti tam tikrų kategorijų sausumos gyvūnų ir jų genetinės medžiagos produktų siuntų vežimo į kitą valstybę narę ir įvežimo į Sąjungą veterinarijos sertifikatų pavyzdžiai arba veterinarijos arba oficialių sertifikatų pavyzdžiai. Tarp jų yra ir siuntos, kurioms taikomi Komisijos deleguotieji reglamentai (ES) 2020/688 (4) ir (ES) 2020/692 (5);
                  
               
                     (2)
                  
                  
                     Įgyvendinimo reglamento (ES) 2021/403 I priedo 18 skyriuje pateiktas mažiau nei 20-ties naminių paukščių, išskyrus beketerius, arba mažiau nei 20-ties tų paukščių perinių kiaušinių vežimo į kitą valstybę narę veterinarijos arba oficialaus sertifikato pavyzdys (POU-INTRA-LT20 pavyzdys). Deleguotojo reglamento (ES) 2020/688 37 straipsnis neseniai buvo iš dalies pakeistas Komisijos deleguotuoju reglamentu (ES) 2021/1706 (6), siekiant nustatyti nukrypti leidžiančią nuostatą, taikomą mažiau nei 20-ties naminių paukščių, išskyrus beketerius, vienadienių paukščiukų, išperintų iš perinių kiaušinių, įvežtų į Sąjungą iš trečiosios šalies, teritorijos ar jos zonos, siuntų vežimui. Atitinkamas pakeitimas turėtų būti padarytas ir tame veterinarijos arba oficialaus sertifikato pavyzdyje. Todėl Įgyvendinimo reglamento (ES) 2021/403 I priedo 18 skyrius turėtų būti atitinkamai iš dalies pakeistas;
                  
               
                     (3)
                  
                  
                     Įgyvendinimo reglamento (ES) 2021/403 I priedo 19 skyriuje pateiktas skerstinų naminių paukščių vežimo į kitą valstybę narę veterinarijos arba oficialaus sertifikato pavyzdys (POU-INTRA-Y pavyzdys). Komisijos deleguotojo reglamento (ES) 2020/687 (7) 29 ir 44 straipsniuose nustatytos konkrečios sąlygos, kuriomis leidžiama laikomus į sąrašą įtrauktų rūšių gyvūnus, esančius apsaugos arba priežiūros zonoje, vežti paskersti patvirtinus A kategorijos ligos protrūkį. Į tas konkrečias sąlygas turėtų būti atsižvelgta ir tame veterinarijos arba oficialaus sertifikato pavyzdyje. Todėl Įgyvendinimo reglamento (ES) 2021/403 I priedo 19 skyrius turėtų būti atitinkamai iš dalies pakeistas;
                  
               
                     (4)
                  
                  
                     Įgyvendinimo reglamento (ES) 2021/403 II priedo 27 skyriuje pateiktas naminių paukščių, išskyrus beketerius, perinių kiaušinių įvežimo į Sąjungą veterinarijos arba oficialaus sertifikato pavyzdys (HEP pavyzdys), o 28 skyriuje – beketerių paukščių perinių kiaušinių įvežimo į Sąjungą veterinarijos sertifikato pavyzdys (HER pavyzdys). Deleguotojo reglamento (ES) 2020/692 107 straipsnis neseniai iš dalies pakeistas Komisijos deleguotuoju reglamentu (ES) 2021/1705 (8), siekiant nustatyti naujus naminių paukščių perinių kiaušinių siuntų reikalavimus, susijusius su jų kilmės pulko patikrinimu. Į tuos naujus reikalavimus turėtų būti atsižvelgta ir tuose sertifikatų pavyzdžiuose. Todėl Įgyvendinimo reglamento (ES) 2021/403 II priedo 27 ir 28 skyriai turėtų būti atitinkamai iš dalies pakeisti;
                  
               
                     (5)
                  
                  
                     Įgyvendinimo reglamento (ES) 2021/403 II priedo 34 skyriuje pateiktas nelaisvėje laikomų paukščių įvežimo į Sąjungą veterinarijos sertifikato pavyzdys (CAPTIVE-BIRDS pavyzdys). Deleguotojo reglamento (ES) 2020/692 62 straipsnis buvo neseniai iš dalies pakeistas Komisijos deleguotuoju reglamentu (ES) 2021/1705, kad būtų nustatyta nukrypti nuo konkrečių nelaisvėje laikomiems paukščiams taikomų gyvūnų sveikatos reikalavimų leidžianti nuostata, taikoma įvežant į Sąjungą lenktyninius karvelius iš trečiosios šalies, teritorijos ar jos zonos, kurioje jie paprastai laikomi, siekiant juos nedelsiant paleisti numatant, kad jie išskris atgal į tą trečiąją šalį, teritoriją ar jos zoną. Todėl į tuos pakeitimus turėtų būti atsižvelgta Įgyvendinimo reglamente (ES) 2021/403 – į tą veterinarijos sertifikato pavyzdį reikėtų neįtraukti tos nelaisvėje laikomų paukščių kategorijos ir pateikti naują lenktyninių karvelių įvežimo į Sąjungą veterinarijos sertifikato pavyzdį (RACING PIGEONS-IMMEDIATE RELEASE pavyzdį). Todėl būtina iš dalies pakeisti Įgyvendinimo reglamento (ES) 2021/403 II priedo 34 skyrių ir į tą priedą papildomai įrašyti naują 34a skyrių;
                  
               
                     (6)
                  
                  
                     todėl Įgyvendinimo reglamento (ES) 2021/403 I ir II priedai turėtų būti atitinkamai iš dalies pakeisti;
                  
               
                     (7)
                  
                  
                     Įgyvendinimo reglamento (ES) 2021/403 17 straipsnyje išvardyti tam tikrų kategorijų paukščių ir jų genetinės medžiagos produktų siuntų įvežimo į Sąjungą veterinarijos sertifikatų pavyzdžiai ir veterinarijos arba oficialių sertifikatų pavyzdžiai. Todėl tas straipsnis turėtų būti iš dalies pakeistas, kad į tą sąrašą būtų įtraukta nuoroda į II priedo naujame 34a skyriuje pateiktą naują sertifikato pavyzdį „RACING PIGEONS-IMMEDIATE RELEASE“;
                  
               
                     (8)
                  
                  
                     siekiant išvengti prekybos sutrikimų, susijusių su siuntų, dėl kurių šiuo reglamentu turi būti padaryti Įgyvendinimo reglamento (ES) 2021/403 II priedo pakeitimai, įvežimu į Sąjungą, pereinamuoju laikotarpiu, laikantis tam tikrų sąlygų, turėtų būti toliau leidžiama naudoti sertifikatus, išduotus pagal Įgyvendinimo reglamentą (ES) 2021/403, taikytą iki įsigaliojant šiuo reglamentu padarytiems pakeitimams;
                  
               
                     (9)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2021/403 iš dalies keičiamas taip:
            
                        1)
                     
                     
                        17 straipsnis iš dalies keičiamas taip:
                        
                                    a)
                                 
                                 
                                    l punktas pakeičiamas taip:
                                    
                                                „l)
                                             
                                             
                                                pagal II priedo 34 skyriuje pateiktą pavyzdį parengtą CAPTIVE-BIRDS, other than racing pigeons – nelaisvėje laikomiems paukščiams, išskyrus lenktyninius karvelius, kurie po įvežimo į Sąjungą nedelsiant paleidžiami;“;
                                             
                                          
                              
                                    b)
                                 
                                 
                                    m punktas pakeičiamas šiais m ir n punktais:
                                    
                                                „m)
                                             
                                             
                                                pagal II priedo 34a skyriuje pateiktą pavyzdį parengtą RACING PIGEONS-IMMEDIATE RELEASE – lenktyniniams karveliams, kurie po įvežimo į Sąjungą nedelsiant paleidžiami;
                                             
                                          
                                                n)
                                             
                                             
                                                pagal II priedo 35 skyriuje pateiktą pavyzdį parengtą HE-CAPTIVE-BIRDS – nelaisvėje laikomų paukščių periniams kiaušiniams.“
                                             
                                          
                              
                  
                        2)
                     
                     
                        I ir II priedai iš dalies keičiami pagal šio reglamento priedą.
                     
                  
         
            2 straipsnis
            Pereinamuoju laikotarpiu iki 2022 m. rugsėjo 15 d. į Sąjungą toliau leidžiama įvežti tam tikrų rūšių ir kategorijų naminių paukščių ir nelaisvėje laikomų paukščių ir jų genetinės medžiagos produktų siuntas, prie kurių pridėtas atitinkamas veterinarijos arba oficialaus sertifikato pavyzdys arba atitinkamas veterinarijos sertifikato pavyzdys, išduotas pagal Įgyvendinimo reglamento (ES) 2021/403, taikyto iki įsigaliojant šiuo reglamentu padarytiems to Įgyvendinimo reglamento pakeitimams, II priedo 27, 28 ir 34 skyriuose pateiktus pavyzdžius, jei sertifikatas buvo išduotas ne vėliau kaip 2022 m. birželio 15 d.
         
         
            3 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 12 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 84, 2016 3 31, p. 1.
         
            (2)  OL L 95, 2017 4 7, p. 1.
         
            (3)  2021 m. kovo 24 d. Komisijos įgyvendinimo reglamentas (ES) 2021/403, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų sausumos gyvūnų ir jų genetinės medžiagos produktų siuntų įvežimo į Sąjungą ir vežimo į kitą valstybę narę veterinarijos sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Sprendimas 2010/470/ES (OL L 113, 2021 3 31, p. 1).
         
            (4)  2019 m. gruodžio 17 d. Komisijos deleguotasis reglamentas (ES) 2020/688, kuriuo Europos Parlamento ir Tarybos reglamentas (ES) 2016/429 papildomas gyvūnų sveikatos reikalavimais, taikomais Sąjungoje perkeliamiems sausumos gyvūnams ir vežamiems periniams kiaušiniams (OL L 174, 2020 6 3, p. 140).
         
            (5)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
         
            (6)  2021 m. liepos 14 d. Komisijos deleguotasis reglamentas (ES) 2021/1706, kuriuo iš dalies keičiamas ir ištaisomas Deleguotasis reglamentas (ES) 2020/688, kuriuo Europos Parlamento ir Tarybos reglamentas (ES) 2016/429 papildomas gyvūnų sveikatos reikalavimais, taikomais Sąjungoje perkeliamiems sausumos gyvūnams ir vežamiems periniams kiaušiniams (OL L 339, 2021 9 24, p. 56).
         
            (7)  2019 m. gruodžio 17 d. Komisijos deleguotasis reglamentas (ES) 2020/687, kuriuo dėl tam tikrų į sąrašą įtrauktų ligų prevencijos ir kontrolės taisyklių papildomas Europos Parlamento ir Tarybos reglamentas (ES) 2016/429 (OL L 174, 2020 6 3, p. 64).
         
            (8)  2021 m. liepos 14 d. Komisijos deleguotasis reglamentas (ES) 2021/1705, kuriuo iš dalies keičiamas Deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 339, 2021 9 24, p. 40).
      
      
         
            PRIEDAS
            Įgyvendinimo reglamento (ES) 2021/403 I ir II priedai iš dalies keičiami taip:
            
                        1)
                     
                     
                        I priedas iš dalies keičiamas taip:
                        
                                    a)
                                 
                                 
                                    18 skyrius pakeičiamas taip:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    b)
                                 
                                 
                                    19 skyrius pakeičiamas taip:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                  
                        2)
                     
                     
                        II priedas iš dalies keičiamas taip:
                        
                                    a)
                                 
                                 
                                    įžanginėje lentelėje, kurioje išvardyti tame priede pateikti įvežimo į Sąjungą ir vežimo per ją tranzitu veterinarijos sertifikatų ir veterinarijos arba oficialių sertifikatų ir deklaracijų pavyzdžiai, paukščiams ir jų genetinės medžiagos produktams skirtas skirsnis iš dalies pakeičiamas taip:
                                    
                                                i)
                                             
                                             
                                                įrašas „CAPTIVE-BIRDS“ pakeičiamas taip:
                                                
                                                            „CAPTIVE-BIRDS, other than racing pigeons
                                                         
                                                         
                                                            34 skyrius. Nelaisvėje laikomų paukščių, išskyrus lenktyninius karvelius, kurie po įvežimo nedelsiant paleidžiami, įvežimo į Sąjungą veterinarijos sertifikato pavyzdys“
                                                         
                                                      
                                          
                                                ii)
                                             
                                             
                                                tarp įrašų „CAPTIVE-BIRDS“ ir „HE-CAPTIVE-BIRDS“ įrašomas toks įrašas „RACING PIGEONS-IMMEDIATE RELEASE“:
                                                
                                                            „RACING PIGEONS-IMMEDIATE RELEASE
                                                         
                                                         
                                                            34a skyrius. Lenktyninių karvelių, kurie po įvežimo nedelsiant paleidžiami, įvežimo į Sąjungą veterinarijos sertifikato pavyzdys“
                                                         
                                                      
                                          
                              
                                    b)
                                 
                                 
                                    27 skyrius pakeičiamas taip:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    c)
                                 
                                 
                                    28 skyrius pakeičiamas taip:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    d)
                                 
                                 
                                    34 skyriaus pavadinimas iš dalies keičiamas taip:
                                    
                                                
                                                   „34 SKYRIUS
                                                
                                             
                                             
                                                
                                                   NELAISVĖJE LAIKOMŲ PAUKŠČIŲ, IŠSKYRUS LENKTYNINIUS KARVELIUS, KURIE PO ĮVEŽIMO NEDELSIANT PALEIDŽIAMI, ĮVEŽIMO Į SĄJUNGĄ VETERINARIJOS SERTIFIKATO PAVYZDYS (CAPTIVE-BIRDS, other than racing pigeons)“
                                                
                                             
                                          
                              
                                    e)
                                 
                                 
                                    tarp 34 ir 35 skyrių įterpiamas toks 34a skyrius:
                                    „
                                    
                                       
                                    
                                       
                                    
                                       
                                    “